Nautilus projectarà esta vesprada a les 18.30 hores la pel·lícula 'La Kermesse Heroica' en la Casa Municipal de Cultura
30 de gener 2023

![](/media/5qepj51k/m-cartel-ac-nautilus.png?width=619&height=825)

Esta vesprada, l’Associació Cultural Nautilus projecta la pel·lícula _La Kermesse Heroica_, dins de la seua cita mensual amb el cinema clàssic.  És una pel·lícula francesa de l’any 1935 i està dirigida per Jacques Feyder. La projecció és a les 18.30 hores a la Casa Municipal de Cultura, l'entrada és gratuïta i en esta activitat col·labora el departament de Cultura de l'Ajuntament de Sagunt.

_La Kermesse Heroica_ és una comèdia ambientada a Flandes durant el segle XVII, convertida en una sàtira sobre la guerra, el valor i l'honor. La imminent arribada a una xicoteta ciutat de tropes espanyoles provoca el pànic entre els homes. Les dones, en canvi, decideixen preparar una esplèndida festa de benvinguda als temibles soldats espanyols.

Algunes escenes són semblants als quadres pintats per la famosa dinastia dels pintors Brueghel, recreades en viu per Feyder, qui inclou un pintor de cognom Brueghel com a personatge important de la història.

*   [](http://www.facebook.com/sharer.php?u=https://aytosagunto.es/va/actualitat/nautilus-projectarà-esta-vesprada-a-les-18-30-hores-la-pel-lícula-la-kermesse-heroica-en-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/nautilus-projectarà-esta-vesprada-a-les-18-30-hores-la-pel-lícula-la-kermesse-heroica-en-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nautilus-projectarà-esta-vesprada-a-les-18-30-hores-la-pel-lícula-la-kermesse-heroica-en-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/nautilus-projectarà-esta-vesprada-a-les-18-30-hores-la-pel-lícula-la-kermesse-heroica-en-la-casa-municipal-de-cultura/)